google/wiki40b huggingface dataset:
क़ुरआन की आलोचना

कुरान में अवैज्ञानिकता

कुरान 2/29 –‘वही तो है जिसने तुम्हारे लिये जमीन की सारी चीजे पैदा की , फिर आकाश की ओर रुख किया ,ठीक तौर पर सात आकाश बनाये वह हर चीज को जानता है” 
देखे कुरान 41/9-12 –“कहो:” क्या तुम उसका इंकार करते हो जिसने धरती को दो दिनो मे पैदा किया और तुम उसको समकक्ष ठहराते हो ? वह तो सारे संसार का रब है, और उसने उस [धरती] मे उसके उपर पहाड़ जमाये, उसमे बरकत रखी, और उसमे उसकी खुराको को ठीक अंदाजे मे रखा ! मांग करनेवालो के लिये यह सब चार दिन मे हुआ! फिर उसने आकाश की ओर रुख किया जब कि वहां मात्र धुंआ था — और उसने उससे और धरती से कहा और स्वेच्छा के साथ या अनिच्छा के साथ! उन्होने कहा की हम स्वेच्छा के साथ आये! 
फिर दो दिनो मे उनको अर्थात सात असमान बनाकर पूरा किया और प्रत्येक आकाश मे उससे सम्बंधित आकाश की प्रकाशना कर दी ! दुनिया के [निकटवर्ती] आकाश को अपने दीपो से सजाया [रात मे यात्रियो को दिशानिर्देश आदि के लिये ] और सुरक्षित करने के उद्देश्य से! वह अत्यंत प्रभुत्वशाली सर्वज्ञ के लिये ठहराया हुआ है !” 
देखे कुरान 79/27–33 क्या तुम्हे पैदा करना अधिक कठिन कार्य है या आकाश को? अल्लाह ने उसे बनाया उसकी ऊँचाई को खूब ऊँचा करके उसे ठीक ठाक किया ! और उसकी रात को अंधकारमय बनाया और उसका दिवस प्रकाश प्रकट किया और धरती को देखो उसके पश्चात उसे फैलाया ! उसमे से उसका पानी और चारा निकाला और पहाड़ो को देखो ! उन्हे उस [धरती] मे जमा किया ! तुम्हारे लिये तुम्हारे मवेशियो के जीवन सामग्री के रूप मे 
देखे कुरान 16/15-16″ और उसने धरती मे अटल पहाड़ डाल [गाड़] दिये की तुम्हे लेकर झुक न पड़े और नदियाँ बनाई! और प्राकृतिक मार्ग बनाये ताकि तुम मार्ग पा जाओ ! और मार्ग चिन्ह भी बनाये तारो के द्वारा लोग मार्ग पा लेते है ! 
देखे कुरान 16/40 किसी चीज के लिये हम जब उसका इरादा करते है, तो हमारा कहना बस यही होताहै की उससे कहतेहै की “हो जा!” [कुन] और वह हो जाती है !
जब कुरान मे सृष्टि [कायनात ] बनाने के सम्बंध मे पढ़ते है तब कुछ प्रश्न खड़े होते है ! जैसे-
[1] धरती पहले बनी या आकाश पहले बना, अल्लाह के बयान मे इतना अंतर क्यो है
[2] अल्लाह कहते है कि धरती पैदा की? धरती बनाई या पैदा की ?
[3] जमीन मे पहाड़ गाड़े गये ? ताकि धरती हिले न ! क्या पहाड़ पहले कही और थे? जो बाद मे जमाये गये ! या धरती के अंदर से पहाड़ निकले! देखने मे तो यही आता है की धरती के अंदर से पहाड़ निकले है ! पहाड़ो को चोटी उंची और नुकीली जैसी होती है धरती  की तुलना मे धरती मे उसका घेराव बहुत बड़ा होता है !
[4] अभी पाकिस्तान मे समुद्रसे भूकंप आया, समुद्रके बीच मे मे ही एक टापू जैसा पहाड़ प्रकट हुआ वह समुद्र मे गाड़ा नही गया था!
[5] हैदराबाद भी पथरीली जमीन है उसमे पहाड़ नही दिखते ! लेकिन जमीन के अंदर पहाड़ जरूर है!
[6] जब अल्लाह जी यह कहते है की कुन [हो जा ] वह हो जाती है! फिर कायनात बनाने मे 6 दिन कैसे लग गये !
[7] क्या सारी सृष्टि 6 दिन मे बनी हो सकती है या कई लाख साल का समय लगा होगा ! 6 दिन मे तो मनुष्य की सन्तान व कुछ जानवरो के बच्चे भी [गर्भ मे] नही बन पाते फिर इतनी बड़ी सृष्टि “वही ” अल्लाह ने कैसे बना दी ?
[8] कुरान की तफ़सीर [व्याख्या ] करने वाले मौलाना फरुखुददीन जी ने अपनी किताब तफ़सीर कादरी भाग 2 पेज 375 मे लिखा है कि रविवार को धरती बनाई और सोमवार को धरती फैलाई गयी!
[9] क्या धरती फैलाई जाती है? क्या धरती पहले छोटी बनी बाद मे उसको फैलाया गया!
[10] क्या रात मे तारो की सहायता से रास्ता देखा जा सकता है 1 या किसी भी चीज को देखा जा सकता है ! अमावस्या की रात को देखकर अनुभव भी कर लीजिये ! !
[11] धरती से कहा, धरती ने जवाब दिया! क्या ऐसा संभव है !
रमेश सोलंकी

रमेश सोलंकी या रमेश राजपूत शिवसेना से जुडे एक ऍक्टिवीस्ट है।  वह ट्विटर और एफआईआर करने के लिए सक्रिय है।   वह मुंबई में स्थायी है।

राजनीतिक संबद्धता

रमेश सोलंकी वर्तमान में शिवसेना से जुड़े हुए हैं। पार्टी के आईटी सेल के सचिव और गुजरात के संपर्क अध्यक्ष के रूप में कार्य करते है।   उसी समय वह एक समाजसेवक और एक हिंदूवादी के रूप में अपनी पहचान बताते है।

टिकटोक सदस्य के विरुद्ध शिकायत

जुलाई 2019 में, कुछ लोगों ने झारखंड में तारेज़ अंसारी की हत्या का बदला लेने के लिए एक वीडियो बनाया। जिसमें रमेश सोलंकी ने ७ जुलाई को मुंबई के लोकमान्य तिलक पुलिस स्टेशन में फैसल शेख, हसनैन खान, फैज बलूच और अदनान शेख के खिलाफ शिकायत दर्ज कराई और मांग की कि उन्हें जेल भेजा जाए। टिकटोक ने वीडियो हटाने वाले लोगों पर प्रतिबंध लगा दिया और फिर मुंबई साइबर बिक्री ने भी शिकायत दर्ज कराई।

नेटफ्लिक्स के विरुद्ध शिकायत

सोलंकी ने सितंबर २०१९ में नेटफ्लिक्स के खिलाफ हिंदू विरोधी शो प्रदर्शित करने के लिए शिकायत दर्ज की।  ने इसे भारत में प्रतिबंधित करने या सेंसर बोर्ड में लाने की मांग की।   #BanNetflixIndia भी इस समय ट्विटर पर ट्रेंड करने लगा।
काजल ओझा वैद्य

काजल ओझा वैद्य गुजराती साहित्यकार है, जिन्होंने मीडिया, थिएटर और टेलीविजन पर विविध भूमिकाएँ निभाई हैं।
उन्होंने सात लोकप्रिय नाटक तथा तेरह उपन्यास भी लिखे हैं। ‘संबंध... तो आकाश’ (कहानी संग्रह) तथा ‘शेष यात्रा’ (कविता संग्रह) के अलावा अनेक टी.वी. सीरियल तथा ‘एक डालना पाँखी’, ‘माँ’, ‘सात ताडी’, ‘एक मोती एकलव्यून’, ‘धाबकार’, ‘तलाश’, ‘अपने पराए’, ‘कोई सपनों के दीप जलाए’, ‘कुछ ख्वाब कुछ हकीकत’ और ‘महासती सावित्री’ का भी लेखन किया है।
मॉनमाउथ के महापौर

मॉनमाउथ के महापौर एक निर्वाचित पद है जो दक्षिण-पूर्वी वेल्स में स्थित परंपरागत काउंटी नगर मॉनमाउथ के पार्षद को दिया जाता है। मॉनमाउथ का महापौर नगर परिषद का प्रधान होता है। निवर्तमान महापौर गैरी ब्राइट हैं, जो परिषद की 9 मई 2011 को हुई वार्षिक आम सभा में सर्वसम्मति से चुने गए थे। टॅरी क्रिस्टोफर परिषद के उप महापौर हैं। यह उपाधि लगभग 750 वर्ष पुरानी है।

इतिहास

विलियम विजयी के शासन में मॉनमाउथ में क्षेत्र और इसके संसाधनों को नियंत्रित करने के लिए एक किला बनाया गया था। मध्ययुगीन समय में किले और बेनेडिक्टिन प्रायरी के अलावा शहर में ब्र्ज़सिस का पद भी था। ब्र्ज़सिस का बाजार में व्यापार पर अनन्य नियंत्रण था। इस बाजार पर एकाधिकार के कारण एक स्थानीय सरकारी संगठन का उदय हुआ, जिसने बाद में परिषद का रूप ले लिया। स्थानीय रसायनज्ञ विलियम सामब्रूक को सबसे अधिक (नौ बार) मॉनमाउथ का महापौर बनने के लिए निर्वाचित किया गया था। सामब्रूक मॉनमाउथ बैपटिस्ट चर्च के बहुत बड़े समर्थक थे।
१३८७ ईसा पूर्व

१३८७ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से १३८७ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
स्वयंभुव मनु

स्वयंभुव मनु संसार के प्रथम पुरुष थे ऐसी हिंदू मान्यता है। सुखसागर के अनुसार सृष्टि की वृद्धि के लिये ब्रह्मा जी ने अपने शरीर को दो भागों में बाँट लिया जिनके नाम 'का' और 'या' (काया) हुये। उन्हीं दो भागों में से एक से पुरुष तथा दूसरे से स्त्री की उत्पत्ति हुई। पुरुष का नाम स्वयंभुव मनु और स्त्री का नाम शतरूपा था। इन्हीं प्रथम पुरुष और प्रथम स्त्री की सन्तानों से संसार के समस्त जनों की उत्पत्ति हुई। मनु की सन्तान होने के कारण वे मानव कहलाये।
पियेर पाउलो पसोलिनी

जीवन परिचय

पसोलिनी का जन्म इटली के बोलोग्ना शहर में हुआ था। पसोलिनी के पिता कार्लो अल्बर्टो पसोलिनी इतालवी सेना में कर्नल थे जबकि उनकी मां सुजेना कॉलुसी एक प्राथमिक विद्यालय में अध्यापिका थीं। पसोलिनी का नाम उनके माता पिता ने उनके चाचा के नाम पर रखा था। पसोलिनी के पिता को जुए की लत थी जिसकी वजह से बड़ा क्ज न चुका पाने की वजह से उनको गिरफ्तार होना पड़ा था। इसके बाद उनकी मां अपने बच्चों को लेकर अपने मायके आ गईं। इस घटना के कुछ समय बाद फासीवाद की विचारधाारा से प्रभावित पसोलिनी के पिता कार्लो अल्बर्टो पसोलिनी ने इटली के तानाशाह बेनिटो मुसोलिनी की हत्या का षणयंत्र रचने के आरोप में एंतियो ज़म्बोनी को गिरफ्तार किया था।
पसोलिनी ने सात साल की उम्र में कविताएं लिखना शुरू क दिया था। पिता के सैन्य सेवा में होने और लगातार विभिन्न जगहों पर पर स्थानांतरण की वजह से पसोलिनी को किसी भी स्थान से लगाव नहीं हो पाया। इसका नतीजा ये हुआ कि पसोलिनी ने खुद को साहित्य अध्ययन को समर्पित कर दिया। बेहद कम उम्र में ही उन्होंने दास्तोयव्स्की, तोलस्तोय, शेक्सपियर और कॉलरिज जैसे लेखकों की रचनाओं को पढ़ डाला।

विचारधारा

पसोलिनी विचाधाारा से प्रगतिशील और साम्यवादी होने के बावजूद रुढ़िवादी कम्युनिस्ट विचारों के विरोधी थे। आम जन से जुड़े विषयों की विवादास्पद विवेचना की वजह से उन्होंने कई गर्मागर्म बहसों को जन्म दिया। इटली में 1968 के छात्र आंदोलन के समय जब विश्वविद्यालयों कते छात्र सड़कों पर पुलिस से लगातार झड़पों में शामिल हो रहे थे और कम्युनिस्ट पार्टियां इन्हें वय्वस्था के खिलाफ सर्वहारा का जन-विद्रोह करार देकर पूर्ण समर्थन कर रही थीं, पसोलिनी इन कम्युनिस्टों के बीच अकेले ऐसे व्यक्ति थे जिन्होंने खुले तौर पर साफ शब्दों में इस आंदोलन का विद्रोह का विरोध करते हुए पुलिस वालों का पक्ष लिया।
पसोलिनी ने कम तनख्वाह पर जनसुरक्षा के काम में लगे पुलिसकर्मियों को ही असली सर्वहारा माना जिन्हें अभाव के कारण समृद्ध परिवारों के बिगड़ैल बच्चों की तरह उच्च शिक्षा हासिल करने का अवसर नहीं प्राप्त हुआ और जिसके कारण वो आंदोलन की बस्तुगत स्थितियों को समझने में असमर्थ थे। पसोलिनी पुलिस से ज्यादा न्यायपालिका को ताकतवर मानते थे, जिसकी मुखर आलोचना के कारण उनपर कई तरह के मुकदमे चले। हालांकि बाद में ये मुकदमे एक एक कर खारिज होते गए।

साहित्य रचना

पसोलिनी का पहला उपन्यास 'रागाज़ी दी विता' 1955 में प्रकाशित हुआ। इस उपन्यास की कथा के केंद्र में रोम का लंपट सर्वहारा वर्ग था।
कभी हाँ कभी ना

संक्षेप

फिल्म का नायक सुनील (शाहरुख खान) जो बचपन से अपनी दोस्त आना (सुचित्रा कृष्णमूर्ति) से बहुत प्यार करता है पर आना उसे सिर्फ सच्चा दोस्त समझती है। 
हांलाकि सुनील अपने प्यार का इज़हार कर चुका है पर आना को लगता है सुनील कभी गंभीर नहीं हो सकता क्योंकि वो एक 
जिंदादिल से जीने वाला इंसान है। उसे संगीत बहुत पसंद है और वह अपने दोस्तों के साथ एक बैंड में काम करता है। उसके बाकी सभी दोस्त भी जानते हैं सुनील झूठा और लापरवाह इंसान है फिर भी उससे सभी प्यार करते हैं। सुनील को जब लगता है आना और क्रिस (दीपक तिजोरी) एक दूसरे के करीब आ रहे हैं। तो वो दोनों तरफ से झूठी अफवाह फैलाता है ताकि दोनों के बीच ग़लतफ़हमी हो और आना सिर्फ सुनील से प्यार करे हांलाकि सुनील कोई गलत काम नहीं करना चाहता पर शायद यही पर उससे एक बड़ी भूल हो जाती है। वो क्रिस को आना के बारे में ऐसी बात बोल जाता है जो उसे नहीं बोलनी चाहिए थी। पर क्रिस को ये पता चल जाता है कि सुनील झूठ बोल रहा था और आना को भी ये बात बता देता है आना सुनील से नाराज हो जाती है। यहाँ तक की बैंड के सारे दोस्त भी। सुनील सबको मनाने की कोशिश करता है पर नाकामी हाथ लगती है। सुनील की दोस्ती तब फिर से शुरू होती है जब सुनील अपने बैंड के दोस्तों को होटल में खतरे में देखता है। सुनील जो कई सालों से पेपर में फेल होता था जब वो इस साल भी फेल होता है तब कहानी में मोड़ आता है और तब आना को भी एहसास होता है सुनील उसे बेहद प्यार करता है। इधर क्रिस की शादी की बात किसी और से चल रही होती है तो आना जज्बाती होकर सुनील से शादी करने जाती है। पर सुनील तो अपना जिन्दादिली इंसान है भाई और अंत में वो ही करता है जो आना चाहती है। इसलिये वो उसकी शादी क्रिस से करा देता है। शादी के ठीक बाद, सुनील फुटपाथ पर निराश बैठा होता है। अचानक एक लड़की (जूही चावला), जो रास्ता खो चुकी है और दिशा-निर्देश मांग रही है, सुनील से संपर्क करती है।

नामांकन और पुरस्कार

शाहरुख ख़ान और कुंदन शाह ने क्रमशः सर्वश्रेष्ठ अभिनेता और सर्वश्रेष्ठ फिल्म के लिये फिल्मफेयर में आलोचकों का पुरस्कार जीता था।
सीमेंट

सीमेंट आधुनिक भवन निर्माण मे प्रयुक्त होने वाली एक प्राथमिक सामग्री है। सीमेंट मुख्यतः कैल्शियम के सिलिकेट और एलुमिनेट यौगिकों का मिश्रण होता है, जो कैल्शियम ऑक्साइड, सिलिका, एल्यूमीनियम ऑक्साइड और लौह आक्साइड से निर्मित होते हैं। 
सीमेंट बनाने कि लिये चूना पत्थर और मृत्तिका (क्ले) के मिश्रण को एक भट्ठी में उच्च तापमान पर जलाया जाता है और तत्पश्चात इस प्रक्रिया के फल:स्वरूप बने खंगर (क्लिंकर) को जिप्सम के साथ मिलाकर महीन पीसा जाता है और इस प्रकार जो अंतिम उत्पाद प्राप्त होता है उसे साधारण पोर्टलैंड सीमेंट (सा.पो.सी.) कहा जाता है।
भारत में, सा.पो.सी. का निर्माण मूलत: तीन ग्रेड (श्रेणी) मे होता है। ग्रेड-33, ग्रेड-43 और ग्रेड-53, यह संख्यायें 28 दिनों के बाद प्राप्त इसकी सम्पीड़ित सामर्थ्य (कॉम्प्रेसिव स्ट्रेंग्थ) को इंगित करती हैं, जब एक निर्धारित प्रक्रियानुसार इसका परीक्षण किया गया हो। 
सा.पो.सी. के अलावा, कई अन्य प्रकार के सीमेंट का भी उत्पादन होता है और उनमें से अधिकांश विशेष प्रयोजनों के लिए होते हैं, उदाहरण के लिए सल्फेट प्रतिरोधी सीमेंट, सफेद सीमेंट, तेल-कूप सीमेंट, आदि। इन सबके साथ कुछ सामान्य प्रयोजन सीमेंट भी होते हैं और इनमे सबसे आम प्रकार है पोज़ोलाना पोर्टलैंड सीमेंट (पो.पो.सी.)।

पोर्टलैंड पोज़ोलाना सीमेंट

पोज़ोलाना आवश्यक रूप से एक सिलिसियस सामग्री है जो जिसमे कोई सीमेंटकारक (cementitious/ जोड़ने वाले) गुण नहीं होते लेकिन यह जल की उपस्थिति में यह सामान्य तापमान पर कैल्शियम हाइड्रोक्साइड के साथ प्रतिक्रिया कर उन यौगिकों का निर्माण करता है जिनमे सीमेंटकारक गुण होते हैं। 
पोज़ोलाना, पोर्टलैंड पोज़ोलाना सीमेंट के विनिर्माण में इस्तेमाल किया जाता है, यह शेल (स्लेटी पत्थर), टफस्, ज्वालामुखी की राख, प्यूमिसाइट्स और द्विपरमाणुविक मृदा की तरह प्राकृतिक हो सकता है। मिट्टी के कैल्सिनेशन से संसाधित पदार्थ और उड़न राख का उपयोग भी पोज़ोलाना सीमेंट के विनिर्माण में किया जाता है।
पोर्टलैंड पोज़ोलाना सीमेंट का विनिर्माण या तो पोर्टलैंड सीमेंट खंगर, पोज़ोलाना और जिप्सम, को एक साथ महीन पीस कर होता है या फिर समान रूप से और अच्छी तरह पोर्टलैंड सीमेंट और पोज़ोलाना चूर्ण (पावडर) को सम्मिश्रित कर बनाया जाता है।
Satish ojha report
हण्टेरियन लिप्यन्तरण

हण्टेरियन लिप्यन्तरण (अंग्रेजी: Hunterian transliteration, हण्टेरिय ट्रान्स्लिटरेशन) देवनागरी सहित अन्य भारतीय और ग़ैर-भारतीय लिपियों में लिखे पाठों को रोमन लिपि में बदलने की एक लिप्यन्तरण पद्धति है। यह विधि भारत की राष्ट्रीय रोमन लिप्यन्तरण विधि मानी जाती है और इसे भारत सरकार द्वारा मान्यता प्राप्त है। भारत के अधिकतर व्यक्तियों, स्थानों, घटनाओं, ग्रंथों एवं पुस्तकों के प्रचलित रोमन-लिपि नाम इसी हन्टेरियन विधि पर आधारित हैं। इस विधि को कभी-कभी जोंसियन विधि भी कहा जाता है।

आशोधन

देवनागरी लिपि में रोमन लिपि से अधिक वर्णों के होने के कारणवश मौलिक हन्टेरियन विधि में कहीं-कहीं पर एक से अधिक देवनागरी वर्णों को केवल एक ही रोमन वर्ण में लिप्यन्तरित किया जाता है। उदाहरणतः "त" और "ट" दोनों को परिवर्तित कर के "t" लिखा जाता है। ठीक इसी तरह, 'द' और 'ड' दोनों को "d" लिखा जाता है। मौलिक हन्टेरियन की इस कमी को पूरा करने के लिए कुछ आशोधित हन्टेरियन प्रणालियाँ जन्मी जिनमें नुक्तों और अन्य चिह्नों के प्रयोग से देवनागरी के हर वर्ण के लिए रोमन लिपि में अनूठा रूप स्थापित किया गया, उदाहरणतः "त" के लिए "t" और "ट" के लिए "ṭ"।

प्रयोग उदाहरण

उदाहरण १: मैं अपने संबंधी से कारख़ाने में मिला और उसने मुझे चाय पिलाई. वो बारिश के कारण फ़सलों को हुए नुक़सान की वजह से चिंतित था। मैंने उसे अपनी ख़बर सुनाई. क्योंकि मुझे निकलना था, इसलिए कुछ देर बाद मैंने क्षमा मांगी और वहाँ से रवाना हुआ।
आशोधित हन्टेरियन: maiṅ apne saṃbaṅdhī se kārk͟hāne meṅ milā aur usne mujhe chāy pilāī. vo bārish ke kāraṇ fasloṅ ko hue nuqsān kī vajah se chiṅtit thā. maine use apnī k͟habar sunāyī. k.yoṅki mujhe nikalnā thā, islie kuchh der bād maine kṣhamā māṅgī aur vahāṅ se ravānā huā.
मौलिक हन्टेरियन: main apne sambandhi se karkhane men mila aur usne mujhe chay pilayi. wo barish ke karan faslon ko hue nuqsan ki vajah se chintit tha. maine use apni khabar sunayi. kyonki mujhe nikalna tha, islie kuchh der bad maine kshama mangi aur vahan se ravana hua.
Notes: संबंधी can interchangeably be written several different ways in Hindi: संबंधी, सम्बंधी, संबन्धी or सम्बन्धी.
उदाहरण २: इस साल ग्रीष्मकालीन वर्षा ज़्यादा होने से अमरूद और बेर की क़िल्लत देखी गयी। मज़े की बात ये है के सेब और ख़ुबानी की क़ीमतें कम हैं क्योंकि उत्तराखण्ड में गोदाम भरे हैं।
आशोधित हन्टेरियन: is sāl g.rīṣh.mkālīn varṣhā zyādā hone se amrūd aur ber kī qil.lat dekhī gayī. maze kī bāt ye hai ke seb aur k͟hubānī kī qīmteṅ kam haiṅ k.yoṅki ut.tarākhaṇ.ḍ meṅ godām bhareṅ haiṅ.
मौलिक हन्टेरियन: is sal grishmkalin varsha zyada hone se amrud aur ber ki qillat dekhi gayi. maze ki bat ye hai ke seb aur khubani ki qimten kam hain kyonki uttarakhand men godam bharen hain.
कर्पूर चन्द्र कुलिश

पूर्व जीवन

कुलिश का जन्म वर्ष 1926 में राजस्थान के टोंक जिले की मालपुरा तहसील के सोडा नामक ग्राम में हुआ। उन्होंने एक समाचार पत्र में कार्य करना आरम्भ किया।

सम्मान

कुलिश को पत्रकारिता के क्षेत्र में उनके कार्यो के लिए विभिन्न पुरस्कारों से सम्मनित किया गया। १९८७ में भारतीय भाषाओं में उत्कृष्ठ योगदानों के लिए उन्हें १९९० में बीडी गोयनका पुरस्कार से सम्मानित किया गया।
शांतिनाथ

जीवन

शांतिनाथ का जन्म ज्येष्ठ कृष्ण चतुर्दशी के दिन हुआ था। तब भरणी नक्षत्र था। उनके पिता का नाम विश्वसेन था, जो हस्तिनापुर के राजा थे और माता का नाम महारानी ऐरा था।

जैन ग्रंथो में शांतिनाथ को कामदेव जैसा स्वरुपवान बताया गया है। पिता के बाद शांतिनाथ हस्तिनापुर के राजा बने। जैन ग्रन्थो के अनुसार उनकी ९६ हजार रानियां थीं। उनके पास ८४ लाख हाथी, ३६० रसोइए, ८४ करोड़ सैनिक, २८ हजार वन, १८ हजार मंडलिक राज्य, ३६० राजवैद्य, ३२ हजार अंगरक्षक देव, ३२ चमर ढोलने वाले, ३२ हजार मुकुटबंध राजा, ३२ हजार सेवक देव, १६ हजार खेत, ५६ हजार अंतर्दीप, ४ हजार मठ, ३२ हजार देश, ९६ करोड़ ग्राम, १ करोड़ हंडे, ३ करोड़ गायें, ३ करोड़ ५० लाख बंधु-बांधव, १० प्रकार के दिव्य भोग, ९ निधियां और २४ रत्न, ३ करोड़ थालियां आदि संपदा थीं एसा माना जाता है। 

वैराग्य आने पर इन्होने ज्येष्ठ कृष्ण चतुर्दशी को दीक्षा प्राप्त की। बारह माह की छ्दमस्थ अवस्था की साधना से शांतिनाथ ने पौष शुक्ल नवमी को ‘कैवल्य’ प्राप्त किया। ज्येष्ठ कृष्ण त्रयोदशी के दिन सम्मेद शिखर पर भगवान शान्तिनाथ ने पार्थिव शरीर का त्याग किया था।

चिन्ह का महत्व

हरिण शान्तिनाथ भगवान का चिन्ह है। जैनधर्म की मान्यता अनुसार हरिण की यह शिक्षा है कि 'तुम भी संसार में संगीत के समान प्रिय लगने वाले चापलूसों / चमचों की दिल -लुभाने वाली बातों में न फ़ंसना, अन्यथा बाद में पछताना पडेगा। यदि तनाव -मुक्ति चाहते हो तो मेरे समान सरल -सीधा तथा पापों से बचों, चौकन्ना रहो।'
जयंत

जयंत हिन्दी फ़िल्मों के एक प्रसिद्ध अभिनेता हैं। वह अपने खलनायक किरदारों के लिये विशेष रूप से जाने जाते हैं।

फिल्मी सफर

संघर्ष (1968)
अमर उजाला

अमर उजाला हिन्दी का एक प्रमुख दैनिक समाचार पत्र है। इसका प्रारम्भ पश्चिमी उत्तर प्रदेश के एक शहर आगरा से १८ अप्रैल सन १९४८ को हुआ था।

प्रकाशन स्थल

यह समाचार पत्र उत्तर भारत के अनेक नगरों सें प्रकाशित होता हैं। सम्प्रति यह उत्तर प्रदेश, उत्तरांचल, पंजाब, चण्डीगढ, हरियाणा, हिमाचल प्रदेश, दिल्ली व जम्मू कश्मीर से प्रकाशित होता है।

इतिहास

सन् १९४८ में डोरीलाल अग्रवाल तथा मुरारीलाल माहेश्वरी ने आगरा से `अमर-उजाला' का प्रकाशन प्रारंम्भ किया। १९६७ में इसका बरेली संस्करण भी शुरु हुआ। वह पश्चिमी उत्तरप्रदेश के आगरा, बुलन्द शहर, अलीगढ़, मथुरा, बरेली आदि जिलों का लोकप्रिय पत्र है। ११ दिसम्बर १९६८ से `अमर उजाला' मेरठ से भी प्रकाशित होने लगा है।
`अमर उजाला' (आगरा) के प्रबन्ध सम्पादक अनिल कुमार अग्रवाल तथा स्थानीय सम्पादक अजय कुमार अग्रवाल हैं। पश्चिमी उत्तरप्रदेश के प्रमुख जिलों में सबसे अधिक लोकप्रिय पत्र `अमर उजाला' ही है। साज-सज्जा, समाचार प्रस्तुतीकरण, समाचार लेखन बहुत ही सुन्दर है।
प्रमात्रा रसायनिकी

प्रमात्रा रसायनिकी (Quantum chemistry) रसायन शास्त्र की वह शाखा है जिसमें प्रमात्रा यान्त्रिकी के सिद्धांतो का उपयोग रासायनिक प्रणालियों के भौतिक पहलुओं को समझने में करा जाता है। इसे कभी-कभी आणविक प्रमात्रा यान्त्रिकी (molecular quantum mechanics) भी कहते हैं।
मोन्टाना

मोन्टाना (अंग्रेज़ी: Montana) संयुक्त राज्य के पश्चिमी क्षेत्र में स्थित राज्य है। राज्य का नाम स्पेनिश शब्द मोंटाना जिसका अर्थ पर्वत है, से लिया गया है। मोंटाना की तीन कनाडाई प्रांतों: ब्रिटिश कोलंबिया, अल्बर्टा, और सस्केचेवान के साथ 545 मील (877 किमी) की सीमा है। इसके पूर्व में नॉर्थ डेकोटा और साउथ डेकोटा, दक्षिण में वायोमिंग, पश्चिम और दक्षिण-पश्चिम में आयडाहो स्थित है। मोंटाना अमेरिका के राज्यों में आकार के हिसाब से चौथा स्थान है, लेकिन आबादी में वह 48वां स्थान रखता है।
मोन्टाना का पूर्वी हिस्सा 1803 में अमेरिका ने फ्रांस से खरीदा था। पश्चिमी हिस्सा ब्रिटेन के साथ 1846 में की गई संधि से अमेरिका के हाथ आया। 1889 में 41वें राज्य के रूप में इसे संघ में शामिल किया गया। मोन्टाना की अनुमानित जनसंख्या 2015 में 10,32,949 है। 94% जनता अंग्रेज़ी भाषा बोलती है जो राज्य की अधिकारिक भाषा भी है।
भावना (अभिनेत्री)

निजी जीवन

भावना का जन्म 6 जून 1986 में केरल के थ्रिसुर जिले में हुआ था। ये पुष्पा और सहायक छायाकार जी॰ बालचन्द्रन की बेटी हैं। इनके एक बड़े भाई, जयदेव हैं। इन्होंने हॉली फ़ैमिली गर्ल्स हाई स्कूल में अपनी पढ़ाई पूरी की।
भावना अपने आप को एक ऐसे इंसान के रूप में परिभाषित करती हैं, जो कभी आराम नहीं करता है। ये बचपन से ही अभिनेत्री बनने का सपना लेकर बड़ी हुई थी। मात्र पाँच साल की उम्र में ये मलयालम भाषा में बनी फिल्म एंटे सूर्यपुथृक्कू की अभिनेत्री अमाला के एक सीन का दर्पण के आगे करने का प्रयास कर रही थीं, और उस फिल्म में जिस तरह अमाला का किरदार इमारत से कूदता है, उसी तरह ही इमारत से ये भी कूद गईं, जिससे उनका हाथ टूट गया था।

करियर

इन्होंने मात्र 16 वर्ष की आयु में मलयालम भाषा में बनी फिल्म नम्मल से अपने फिल्मी करियर की शुरुआत की। इस फिल्म में इनका स्टेज नाम भावना ही श्रेय में दिया गया था। इस फिल्म में इनके साथ नए आए सिद्धार्थ भरथन, जिष्णु और रेणुका मेनन को लिया गया था। इस फिल्म को बहुत बड़ी सफलता मिली और इन्हें इस फिल्म के कारण कई फिल्मों में काम करने के ऑफर मिलने लगे। इस फिल्म के लिए इन्हें कई सारे पुरस्कार भी मिले। इस फिल्म को करते समय ये ग्यारहवीं कक्षा में थीं।
भारतीय क्रिकेट टीम का सीजन 2017

भारतीय क्रिकेट टीम ने 2017 में खेले गए क्रिकेट का लेखा जोखा हैं।

उच्चतम स्कोर

टॉप 5 स्कोर

एक पारी में सर्वाधिक षटकार

टॉप 5 पारी

एक पारी में चौकार और षटकार से सर्वाधिक रन

टॉप 5 पारी

एक पारी में उच्चतम स्ट्राइक रेट

टॉप 5 पारी

एक पारी में सर्वश्रेष्ठ गेंदबाजी आंकडे

टॉप 5 पारी

एक मैच में सर्वश्रेष्ठ गेंदबाजी आंकडे

टॉप 5 ख़िलाड़ी

एक पारी में सर्वश्रेष्ठ इकोनॉमी रेट

टॉप 5 पारी

एक पारी में सर्वश्रेष्ठ स्ट्राइक रेट

टॉप 5 पारी

एक पारी में सर्वाधिक रन दिये

टॉप 5 पारी

एक पारी में सर्वाधिक डिसमसल

टॉप 5 पारी

एक पारी में सर्वाधिक कैच

टॉप 5 पारी

एक मैच में सर्वाधिक कैच

टॉप 5 खिलाड़ी

रनों के द्वारा सर्वाधिक भागीदारी

टॉप 5
गूदेदार पौधा

गूदेदार पौधा (succulent plant) ऐसे पौधे होते हैं जिनका कोई भाग साधारण से अधिक मोटा या मांसवाला हो। यह अक्सर शुष्क या रेगिस्तानी क्षेत्रों में पानी रखने के लिए देखा जाता है। यह पानी आमतौर से पौधे के पत्तों या टहनियों व शाखों में रखा जाता है और उन्हें काटने पर रस, जल या गोंद देखी जा सकती है। कैक्टस जैसे कई गूदेदार पौधों को अपने असाधारण रूप के लिये सजावटी पौधों के लिये भी उगाया जाता है।
यादृच्छिक संख्या जनित्र

यादृच्छिक संख्या जनन (Random number generation) से आशय संख्याओं के ऐसे अनुक्रम को पैदा करने से है जिनका अनुमान एक यादृच्छिक प्रायिकता से बेहतर नहीं लगाया जा सकता। यह कार्य प्रायः हार्डवेयर यादृच्छिक संख्या जनित्र के द्वारा किया जा सकता है।
सून वादी

thumb|230px|सून वादी में सोढी बाला गाँवसून वादी (سون وادی‎, Soon Valley) या सून सकेसर (سون سکیسر‎, Soon Sakesar) पाकिस्तान के पंजाब प्रान्त के मध्य भाग में स्थित एक मशहूर वादी है। यह ख़ुशाब ज़िले से उत्तरपश्चिम में है और नौशेरा इस वादी का सबसे बड़ा शहर है। ५६ किमी लम्बी और १४ किमी चौड़ी सून वादी नमक कोह शृंखला में स्थित है और उस पर्वतमाला के सबसे ऊँचे पहाड़ सकेसर से शुरू होकर पधराड़ (پدھراڑ‎, Padhrar) गाँव तक चलती है।
इस वादी में बहुत से ख़ूबसूरत पानी के चश्मे, झीलें, झरने, जंगल और ताल-तालाब हैं। खबिक्की झील (کھبکی‎, Khabikki Lake) और ऊछाली झील (اوچھالی‎, Uchhalli Lake) सैलानियों में बहुत लोकप्रीय हैं - इनका पानी बहुत खारा होने से इनमें मछलियाँ तो नहीं हैं लेकिन इनपर बहुत से चिड़ियाँ सर्दियाँ गुज़ारने हर साल आती हैं। यहाँ कृषि भी जमकर होती है क्योंकि ज़मीन बहुत ही उपजाऊ है। सून वादी प्राचीनकाल में एक संस्कृति का घर होती थी। आधुनिक ज़माने में यहाँ आवान जाति के लोग बहुसंख्य हैं।

नाम की जड़ें

'सून' शब्द संस्कृत भाषा के 'सोहन' शब्द से आया है, जिसका मतलब 'सुन्दर' होता है।
नामवर सिंह

जीवन

नामवर सिंह का जन्म 28 जुलाई 1926 ई० को बनारस (वर्तमान में चंदौली ज़िला) के एक गाँव जीयनपुर में हुआ था। लम्बे समय तक 1 मई 1927 को उनकी जन्म-तिथि के रूप में माना जाता रहा है और नामवर जी स्वयं भी अपना जन्म-दिवस इसी तारीख को मनाते रहे हैं, लेकिन यह वस्तुतः स्कूल में नामांकन करवाते वक्त लिखवायी गयी तारीख थी। उन्होंने हिन्दी साहित्य में एम०ए० व पी-एच०डी० करने के पश्चात् काशी हिंदू विश्वविद्यालय में अध्यापन किया लेकिन 1959 में चकिया चन्दौली के लोकसभा चुनाव में भारतीय कम्युनिस्ट पार्टी के उम्मीदवार रूप में चुनाव लड़ने तथा असफल होने के बाद उन्हें बी.एच.यू छोड़ना पड़ा। बी.एच.यू के बाद डॉ० नामवर सिंह ने क्रमश: सागर विश्वविद्यालय और जोधपुर विश्वविद्यालय में भी अध्यापन किया। बाद में जवाहरलाल नेहरू विश्वविद्यालय में उन्होंने काफी समय तक अध्यापन कार्य किया। अवकाश प्राप्त करने के बाद भी वे उसी विश्वविद्यालय के भारतीय भाषा केन्द्र में इमेरिट्स प्रोफेसर रहे। वह हिन्दी के अतिरिक्त उर्दू, बाङ्ला एवं संस्कृत भाषा भी जानते थे। 19 फरवरी 2019 की रात्रि में नयी दिल्ली स्थित एम्स में उनका निधन हो गया। उन्होंने हिन्दी आलोचना को नयी पहचान दिलाई। वह वास्तव में नामवर आलोचक थे।

महत्वपूर्ण कार्य

नामवर सिंह महात्मा गाँधी अन्तरराष्ट्रीय हिन्दी विश्वविद्यालय के कुलाधिपति (चांसलर) होने से पहले राजा राममोहन राय पुस्तकालय प्रतिष्ठान के अध्यक्ष (1993-96) भी रह चुके हैं।